Ultsjisk

Ultsjisk er eit tungusisk språk som blir snakka av ultsjar frå Khabarovsk aust i Sibir i Russland.
Det høyrer til den nanaiiske språkgruppa, og er nært i slekt med nanaiisk og orokisk.

Ultsjisk ligg så nært nanaiisk at ein lenge rekna det som ein nanaiisk dialekt. Under sovjetisk språkpolitikk, då ein utvikla læreverk for mange minoritetsstpråk, fekk ultsjiske ungar undervising frå nanaiiske lærebøker fordi ein gjekk ut frå at språka var like nok, i tillegg til at folkegruppene var små. Seinare brukte ein i alle høve russisk i opplæringa. I dag er russisk utbreidd blant ultsjar, og ultsjisk er rekna som eit truga språk.Ulchis ved traveleastrussia.com

Fonologi
Som andre tungusiske språk har ultsjisk vokalharmoni og tydingsskilje mellom lange og korte vokalar. Språket har 8 vokallydar (kvar av dei lang og kort) og 18 konsonantar. Ein har ikkje konsonantkluster i byrjinga eller slutten av ord.The Ulchi language ved Endangered Languages of Indigenous Peoples of Siberia (lingsib.iea.ras.ru)

Skriftsystem
Ultsjisk bruker kyrilliske bokstavar. Tabellen under viser det ultsjiske alfabetet. Bokstavane i parentes er ikkje offisielt med i alfabetet, men blir brukte til å skriva språket.

 А а (ā) Б б В в Г г Д д Д’ д’ Е е (ē) Ё ё (ё̄) Ж ж З з И и (ӣ) Й й К к Л л М м Н н Н’ н’ Ӈ ӈ О о (ō) П п Р р С с Т т У у (ӯ) Ф ф Х х Ц ц Ч ч Ш ш Щ щ ъ Ы ы ь Э э (э̄) Ю ю (ю̄) Я я (я̄)   

Bakgrunnsstoff
 	OLAC resources in and about the Ulch language ved language-archives.org
 The Ulchi language ved Endangered Languages of Indigenous Peoples of Siberia (lingsib.iea.ras.ru) 

 Kjelder 
Denne artikkelen bygger på «Ultsjisk» frå , og «Ulch language» frå  den 30. mars 2012.  


Kategori:Tungusiske språk
Kategori:Språk i Russland
Kategori:Einskildspråk